Kalymna — Sanct. of Apollo — bef. mid-3rd c. BC
Region: Aegean Islands, incl. Crete (IG XI-[XIII]) — Cos and Calymna (IG XII,4)

εδοξε ται βουλαι και τωι δαμωι γνωμα προσταταν επειδη ερμολυκος καλλισθενευς επελθων επι ταν βουλαν και τον δαμον εμφανιζει ανδρονικον μενε[κ]λευς κνιδιον ευνουν ημεν τωι [δα]μωι τωι καλυμνιων και τοις εν[τυνχα]νουσι των πολιταν χρειας [παρεχομεν]ον απροφασιστως κατα [δυναμιν ταν α]υτου ουθεν ελλειποντα [προ]θυμιας οπως ουν φαινηται ο δ[α]μος τιμ[ω]ν τους ευεργετειν [-----] προαιρουμενους αυτον και τοι αιρο[υ]μενοι τας χρειας [π]αρεχεσθαι τ[ωι δα]μωι τωι καλυμνιων ειδωντι οτι υπ[αρ]ξει αυτοις παντα τα τιμια παρα του πληθους του καλυμνιων κατα δυναμιν ταν αυτων αγαθαι τυχαι δεδοχθαι τωι δαμωι πολιταν ημεν ανδρο[ν]ικον μενεκλευς κνιδιον και αυτον και εκγονους μετεχοντας παντων ωνπερ και τοι αλλοι καλυμνιοι επικλαρωσαι δε αυτον και επι φυλαν και δαμον τους δε προστατας αναγραψαι το ψαφισμα εις σταλαν λιθιναν και θεμεν εις το ιερον του απολλωνος τας δε αναθεσεως και τας αναγραφας επιμεληθημεν ερμολυκον καλλισθενευς επεκλαρωθη επι φυλαν και δα[μ]ον ελαχε φυλας κυδρηλειων δαμου αμφιπετραν.